CELEX: 62020TN0145
Language: mt
Date: 2020-02-28 00:00:00
Title: Kawża T-145/20: Rikors ippreżentat fit-28 ta’ Frar 2020 – IV vs Il-Kummissjoni

15.6.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 201/25
            
         
      Rikors ippreżentat fit-28 ta’ Frar 2020 – IV vs Il-Kummissjoni
      (Kawża T-145/20)
      (2020/C 201/37)
      Lingwa tal-kawża: il-Franċiż
      
         Partijiet
      
      
         Rikorrent: IV (rappreżentant: J. Lemmer, avukat)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tordna lill-Kummissjoni u liċ-Ċentru Multifunzjonali Interistituzzjonali għat-Tfal Żgħar in solidum sabiex jgħaddu lil [X] id-dokumenti ta’ preżenza tal-wild tagħha [Y] tas-sena 2019 u tas-sena 2020 li jinsabu fil-pussess tagħhom, taħt piena mhux komminatorja ta’ EUR 500 (ħames mitt Euro) għal kull jum ta’ dewmien b’effett mid-deċiżjoni li għandha tingħata;
               
            
                  —
               
               
                  tikkundanna lill-konvenuta tħallas lir-rikorrenti s-somma ta’ EUR 1 500 bħala spejjeż irrekuperabbli li r-rikorrenti kellha tbati sabiex issostni d-drittijiet tagħha, kif ukoll l-ispejjeż ta’ din l-istanza.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka motiv uniku bbażat fuq il-ksur mill-konvenuta tal-Artikolu 42 “Id-dritt ta’ aċċess għad-dokumenti” tal-Karta tad-Drittijiet Fundamentali tal-Unjoni Ewropea, li jipprovdi li “Kull ċittadin ta’ l-Unjoni, u kull persuna fiżika jew ġuridika li tirrisjedi jew li jkollha l-uffiċċju rreġistrat tagħha fi Stat Membru, għandu d-dritt ta’ aċċess għad-dokumenti ta’ l-istituzzjonijiet, il-korpi u l-organi ta’ l-Unjoni, ikun xi jkun il-mezz tagħhom”.